**Atklātais konkurss**

“Sadzīves bīstamo atkritumu konteineru demontāža un jaunu sadzīves bīstamo atkritumu konteineru iegāde”

**identifikācijas Nr. RD DMV 2020/02**

**Jautājums:** Vai konteineru izmēri ir: Ārējais izmērs 6050 mm x 2430 mm x 2586 mm, un iekšējais – 5900 mm x 2340 mm x 2385 mm. Un izmēri var mainīties +/- 10 mm?

**Atbilde:** Iepirkuma komisija secina, ka Atklātā konkursa nolikuma pielikuma Nr.1 Tehniskā specifikācija 2.4.2. punktā konteinera izmēri ir norādīti nekorekti:

1. ārējais – garums 6050 **cm vietā jābūt** 6050 **mm**, platums 2430 **cm** **vietā jābūt** 2430 **mm**, augstums 2585 **cm vietā jābūt** 2585 **mm**;
2. iekšējais – garums 5900 **cm vietā jābūt** 5900 **mm**, platums 2340 **cm vietā jābūt** 2340 **mm**, augstums 2385 **cm vietā jābūt** 2385 **mm**. Konteinera izmēri var mainīties +/- 100mm;

Līdz ar to atklātā konkursa **nolikuma pielikuma Nr.1 Tehniskās specifikācijas 2.4.2.punkts tika grozīts** un mainīts piedāvājumu atvēršanas laiks uz ***13.03.2020. plkst.13:00;***

**Jautājums:** Cik lieliem jābūt bīstamo atkritumu tarām?

**Atbilde:** Atkritumu tarām nav noteikti izmēri, jo tās var pielāgot atbilstoši katram sadzīves bīstamo atkritumu veidam, galvenais esot, lai konteineri būtu nodrošināti pret noplūdi un tajos būtu iespējams ievietot vairākas vienības;

**Jautājums:** Vai konteineri pirms demontāžas būs iztukšoti un tīri?

**Atbilde:** Konteineru nomaiņa un uzstādīšana ir jāveic vienlaicīgi, kad veco konteineri noņems vietā uzreiz ir jāuzstāda jaunais, kā arī, ka pirms veco konteineru noņemšanas, konteineru apsaimniekotājs konteinerus iztukšos. Bet vecā konteinera tīrīšana un utilizācija jānodrošina pretendentam;

**Jautājums:** Vai būs nepieciešams pagaidu būves nodot ekspluatācijā?

**Atbilde: S**askaņā ar Atklāta konkursa nolikuma pielikuma Nr.1 Tehniskā specifikācija 2.10.punktu un Atklāta konkursa nolikuma 9.5.punktu iepirkuma komisija pretendentu tehniskos piedāvājumus objektiem - iesniegs Rīgas pilsētas būvvaldē un Stopiņu novada būvvaldē atzinuma sniegšanai par to, vai pretendentu piedāvātos sadzīves bīstamo atkritumu konteinerus drīkstēs uzstādīt norādītajās adresēs. Pie saskaņojuma tiks noskaidrots vai pagaidu būves būs jānodod ekspluatācijā;

**Jautājums:** Kāds ir nepieciešams sadzīves bīstamo atkritumu konteineru piegādes laiks?

**Atbilde:** Saskaņā ar Atklāta konkursa nolikuma 2.4. punktu paredzamais līguma izpildes laiks ir 6 mēneši no līguma parakstīšanas brīža.